Der er ingenting i verden

Tekst Helge Rode

1.Der er ingenting i verden så stille som sne,

Når den sagte gennem luften daler.

Dæmper dine skridt,

tyser,tyser blidt

på de stemmer, som for højlydt taler.

2.Der er ingenting i verden af en renhed som sne,

Svanedun fra himlens hvide vinger.

På din hånd et fnug

Er som tåredug.

Hvide tanker tyst i dans sig svinger.

3.Der er ingenting i verden, der kan mildne som sne,

Tys du lytter, til det tavse klinger.

O, så fin en klang,

Sølverklokkesang

Inderst inde i dit hjerte ringer.